b'\n_START_ARTICLE_\nBill Mauldin\n_START_SECTION_\nBiografia i obra\n_START_PARAGRAPH_\nBill Mauldin, va n\xc3\xa9ixer a Nou M\xc3\xa8xic l\'any 1921, va estudiar a l\'Acad\xc3\xa8mia de Belles Arts de Chicago. El 1940 es va allistar a l\'Ex\xc3\xa8rcit dels Estats Units d\'Am\xc3\xa8rica per la seva condici\xc3\xb3 de dibuixant va publicar uns acudits al diari militar 45th Division New on els protagonistes eren dos soldats anomenats Willie i Joe. El 1943 Mauldin va combatre al front durant la invasi\xc3\xb3 aliada d\'Itali\xc3\xa0, per\xc3\xb2 gr\xc3\xa0cies a l\'\xc3\xa8xit assolit entre les tropes destacades al mediterrani pels seus personatges que es publicaven com a acudit diari a la publicaci\xc3\xb3 de l\'ex\xc3\xa8rcit Star Stripes, va deixar el front per dedicar-se de manera exclusiva als seus personatges.  Mauldin, reflectia en un to, algunes vegades molt acida en les seves historietes la problem\xc3\xa0tica humana i quotidiana dels soldats, la cr\xc3\xadtica que se\'n desprenia sempre era respectuosa amb els soldats rasos per\xc3\xb2 no aix\xc3\xad amb algunes actituds dels comandaments, fins al punt que el 1944 el General Patton, va escriure una carta a Star Stripes, amena\xc3\xa7ant-los de deixar de distribuir la publicaci\xc3\xb3 a la seva divisi\xc3\xb3 si no retiraven aquest "insolent intent de Mauldin de soscavar la disciplina militar"._NEWLINE_Una vegada acabada la Segona Guerra Mundial, Mauldin, deixa de dibuixar els dos personatges i torna a dibuixar acudits per les editorials. Per\xc3\xb2 despr\xc3\xa9s que el corresponsal de guerra Ernie Pyle escrigu\xc3\xa9s un article donant a coneixa els personatges Willie i Joe entre la la societat civil, el United Feature Sindicate distribueix els seus acudits a la premsa civil amb el t\xc3\xadtol Up Front. _NEWLINE_El 1945 va guanyar el primer premi Pulitzer per la s\xc3\xa8rie Up Front. El segon el va guanyar el 1959.    _NEWLINE_Dels personatges de Willie i Joe, se\'n varen fer dues pel\xc2\xb7l\xc3\xadcules, Up Front (1951) i Back at the Front (1952). L\'\xc3\xbaltima vegada que els va dibuixar va ser a la \xc3\xbaltima p\xc3\xa0gina dominical de Steve Canyon on un nodrit elenc de dibuixants varen retre un homenatge a Milton Caniff autor de la s\xc3\xa8rie, a m\xc3\xa9s de Mauldin i varen dibuixar; Stan Lee, Will Eisner, Charles M. Schulz, Jerry Robison, entre d\'altres. En aquesta p\xc3\xa0gina Willie i Joe, claven una gran ploma a terra coronada amb un casc que portava el nom de Milton Caniff creador de Steve Canyon i de Terry and the Pirates.      _NEWLINE_Bill Mauldin, va morir el 22 de gener de 2003.'